b'\n_START_ARTICLE_\nPovijest Ukrajine (knjiga)\n_START_PARAGRAPH_\n"Povijest Ukrajine" je knjiga tiskana na hrvatskom jeziku u nakladini\xc5\xa1tvu Hrvatsko-ukrajinskog dru\xc5\xa1tva 2010. godine. Knjigu je priredio novinar Sergej Burda, urediv\xc5\xa1i je zajedno sa povjesni\xc4\x8darem \xc4\x90urom Vidmarovi\xc4\x87em. Knjiga Povijest Ukrajine predstavlja prvi op\xc5\xa1irniji primjerak ukrajinske povijesti napisan na hrvatskom jeziku. Izuzev ukrajinske povijesti, u knjizi Povijest Ukrajine spominje se najstarije porijeklo ukrajinskog, ruskog i bjeloruskog naroda te njihovi me\xc4\x91usobni odnosi._NEWLINE_Sadr\xc5\xbeaj knjige Povijest Ukrajine ima 15 poglavlja od najranije ukrajinske povijesti pa sve do Naran\xc4\x8daste revolucije. Knjiga predstavlja interpretiranu zbirku prire\xc4\x91iva\xc4\x8da na temelju prethodno objavljenih vi\xc5\xa1e individualnih autorskih djela uglednih ukrajinskih, hrvatskih i svjetskih sveu\xc4\x8dili\xc5\xa1nih stru\xc4\x8dnjaka te novinara s velikim stru\xc4\x8dnim znanjem. Publikacija ima preko 380 stranica, preko 140 povijesnih fotografija te 20-ak povijesnih karata. Knjiga je tiskana u 1000 primjeraka i mo\xc5\xbee se posuditi u Sredi\xc5\xa1njoj knji\xc5\xbenici Rusina i Ukrajinaca Republike Hrvatske.'